
	[bookmark: nev]SUSÁNSZKI PETRA
susanszkipetra@gmail.com
Biológus MSc
MSc, 4. félév
Szegedi Tudományegyetem
Természettudományi és Informatikai Kar
	
[bookmark: _GoBack]






Témavezetők:
	Dr. Maléth József
tudományos főmunkatárs, SZTE SZAOK

	Varga Árpád
Doktorjelölt/ Kutató, SZTE SZAOK




A STIM1/ORAI1/SPCA2 fehérjekomplex esszenciális szerepe a CFTR aktivációjában primer poláris epitél sejtekben

A cisztás fibrózis transzmembrán konduktancia regulátor (CFTR) Cl- és HCO3- csatorna, az epitél sejtek ion- és folyadékszekréciójának szabályozásával tartja fenn a különböző szervek homeosztázisát. A csatorna bármilyen diszregulációja vagy hibája olyan patofiziológiás állapotokhoz vezethet, mint a cisztás fibrózis (CF), a CF-hez társuló májbetegségek, hasnyálmirigy-gyulladás vagy a kolera bakteriális toxin által kiváltott túlzott szekréció. Bár a cAMP/PKA-függő foszforiláció a csatorna aktiválásának egyik központi eseménye, a cAMP és a Ca2+ jelátviteli útvonalak közötti szinergia több szinten is finomhangolja a CFTR által közvetített szekréciót. Csoportunk az elmúlt években megfigyelte, a CFTR aktivitásának nagymértékű függését az ORAI1 csatornán keresztüli Ca2+ beáramlástól, az apikális plazmamembránban (PM) lezajlódó jelátvitel molekuláris szerveződése azonban nagyrészt ismeretlen maradt.
Munkánk során célul tűztük ki az ORAI1 Ca2+ csatorna-függő CFTR szabályozás hátterében meghúzódó Ca2+ szignalizáció molekuláris elemeinek és működésének feltárását.
Kísérleteinkhez humán és egér hasnyálmirigy szövetekből organoid kultúrákat hoztunk létre. Az organoidok identitását RNS szekvenálással és immunfluoreszcens jelölési eljárásokkal vizsgáltuk. Az intracelluláris Ca2+ szintet élősejtes kísérleteinkben FURA2-AM indikátorral monitoroztuk. A fehérje interakciós vizsgálatokat szuperrezolúciós, direkt sztochasztikus optikai rekonstrukciós mikroszkópiával és az ezt követő klaszter analízissel végeztük.
Kadaver donoroktól származó hasnyálmirigy mintákból organoid biobank építésébe kezdtünk. Az organoidokat felépítő sejtek duktális identitását RNS szekvánálási eredményeink, valamint a poláris CFTR, a citoplazmatikus KRT19, és sejtmagi SOX9, HNF1B, FOXA2 fehérjék kimutatásával igazoltuk. Kísérletesen bemutattuk az ORA1 csatorna konstitutív működését és a bazális Ca2+ szinthez való hozzájárulását primer epiteliális sejtekben. Igazoltuk, hogy az endoplazmatikus retikulum (ER) membránjában elhelyezkedő SPCA2 (Secretory Pathway Ca2+-ATPase) elengedhetetlen az ORAI1 csatorna működéséhez, mivel erősiti a ER Ca2+ depléció nélküli, STIM1-ORAI1 interakciót a ER-PM junkciókban.
Eredményeink arra utalnak, hogy az SPCA2 által mediált, ER depléció független ORAI1 csatornán keresztüli Ca2+ beáramlás határozza meg a CFTR fiziológiai aktivitását a polarizált epithéliumokban. Az általunk feltárt szabályozási mechanizmus elengedhetetlen az epitél sejtek ionszekréciójának koordináláshoz.



